แผนการจัดการเรียนรู้และแผนการประเมินผลการเรียนรู้ฉบับย่อ

กลุ่มสาระการเรียนรู้คณิตศาสตร์

รายวิชา ค21102 คณิตศาสตร์ 2 จำนวน 1.5 หน่วยกิต 3 คาบ/สัปดาห์

ชั้นมัธยมศึกษาปีที่ 1 ภาคเรียนที่ 2 ปีการศึกษา 2560

ครูผู้สอน นางสาวมานิดา โสมณวัฒน์

……………………………………………………………………………………………………………………………………………….....

1.คำอธิบายรายวิชา

 เพื่อพัฒนาศักยภาพผู้เรียน ให้มีความรู้ความเข้าใจ และสามารถนำความรู้นั้นไปประยุกต์ได้ ในเนื้อหาเกี่ยวกับ

 เศษส่วนและทศนิยม การเขียนเศษส่วนให้เป็นทศนิยม และการเขียนทศนิยมให้เป็นเศษส่วน การเปรียบเทียบเศษส่วนและทศนิยม การบวก ลบ คูณ หารเศษส่วนและทศนิยม การนำความรู้เกี่ยวกับเศษส่วนทศนิยมไปใช้แก้โจทย์ปัญหา

 การประมาณค่า การปัดเศษ วิธีการประมาณค่าที่เหมาะสมในการคำนวณ การใช้การประมาณค่าในสถานการณ์ต่างๆ อย่างเหมาะสม

 คู่อันดับและกราฟ ความหมายของคู่อันดับ พิกัดของคู่อันดับบนระนาบ กราฟของคู่อันดับ กราฟแสดงความเกี่ยวข้องของปริมาณสองชุด การอ่านและแปลความหมายกราฟ

 สมการเชิงเส้นตัวแปรเดียว วิเคราะห์แบบรูปและเขียนความสัมพันธ์จากแบบรูปโดยใช้ตัวแปร การแก้สมการเชิงเส้นตัวแปรเดียวอย่างง่าย การแก้โจทย์ปัญหาเกี่ยวกับสมการและตรวจคำตอบของสมการหรือโจทย์สมการ

 ความสัมพันธ์ระหว่างรูปเรขาคณิตสองมิติและสามมิติ อธิบายลักษณะของรูปเรขาคณิตสามมิติจากภาพสองมิติ ระบุภาพสองมิติที่ได้จากการมองด้านหน้า ด้านข้างหรือด้านบนจากรูปเรขาคณิตสามมิติการวาดหรือประดิษฐ์รูปเรขาคณิตที่ประกอบขึ้นจากลูกบาศก์

 กิจกรรมเสริมสร้างทักษะกระบวนการทางคณิตศาสตร์ การใช้ความรู้และทักษะกระบวนการทางคณิตศาสตร์แก้ปัญหาสถานการณ์ต่างๆ การใช้ภาษาหรือสัญลักษณ์ทางคณิตศาสตร์ ในการสื่อสาร สื่อความหมาย และนำเสนอ การเชื่อมโยงความรู้เนื้อหาทางคณิตศาสตร์กับศาสตร์อื่นๆ อย่างสร้างสรรค์ และตระหนักถึงความสมเหตุสมผลของคำตอบที่ได้